**ТЭМА:** “ «Кліч над далінаю – дні жураўліныя, птушак не вернеш назад» (В.Вярба). У.Ягоўдзік «Восень на парозе»; Я.Колас «Адлёт жураўлёў»” (урок літаратурнага чытання ў ІІ класе школ з рускай мовай навучання)

**ЗАДАЧЫ**: пазнаёміць з апавяданнем У.Ягоўдзіка «Восень на парозе» і вершам Я.Коласа «Адлёт жураўлёў», фарміраваць чытацкія ўменні, пашыраць слоўнікавы запас вучняў, выхоўваць пачуццё любові да роднага краю ўвосень.

**ТЫП УРОКА**: традыцыйны.

**МЕТАДЫ**: слова настаўніка, гутарка, работа з падручнікам.

**ФОРМЫ РАБОТЫ:** франтальная.

**АБСТАЛЯВАННЕ**: падручнік, партрэт Якуба Коласа, малюнкі смайлікаў, аркушы з надпісамі для падвядзення вынікаў.

ХОД УРОКА

**І. Арганізацыйны момант.**

**Настаўнік**. Празвінеў званок вясёлы,

Зайшла настаўніца ў клас!

Мы ўрок пачаць гатовы,

Добра будзем працаваць!

**ІІ. Праверка дамашняга задання.**

**Настаўнік.** Дома вам трэба было навучыцца выразна чытаць верш В.Вярбы “Восень”

Чытанне верша В.Вярбы “Восень”.

**ІІІ. Маўленчая размінка.**

Настаўнік чытае разам з вучнямі вершык напісыны на дошцы:

Ма-ма-ма  – хутка прыйдзе ўжо зіма.

Лі-лі-лі – паляцелі жураўлі.

Жы-жы-жы – птушкам ты дапамажы.

Чы-чы-чы – трэба нам дапамагчы.

Ры-ры-ры – грыбы хуценька бяры .

Су-су-су – дзясяць штук я прынясу.

**Настаўнік.** Як вы думаеце ў якую пару года людзі збіраюць грыбы? (*увосень*)

А калі птушкі ляцяць у вырай? (*увосень*)

**IV. Вывучэнне новага матэрыялу.**

**1. Паведамленне тэмы ўрока.**

**Настаўнік.** А зараз прачытаем па ралях размову Лянка і Васілінкі на старонцы 14.

Вучні чытаюць па ралях.

**Настаўнік.** Адкажыце на пытанне Васілінкі: куды падзеліся птушкі? (*птушкі паляцелі у цёплы край*)

**2.Знаёмства з творам У.Ягоўдзіка “Восень на парозе”**

***Падрыхтоўка да ўспрымання твора.***

**Настаўнік.** Птушкі увосень адлятаюць у цёплыя краіны, як вы думаеце :яны адлятаюць у пачатку ці у канцы восені? (*у пачатку*)

Што яшчэ адбываецца з прыродай увосень? (*ападае лісце з дрэў, робіцца холадна*)

**Настаўнік.** А зараз паслухайце, што піша пра восень Уладзімір Ягоўдзік у сваім творы “Восень на парозе”.

***Чытанне твора настаўнікам, праверка першаснага ўспрымання.***

Настаўнік чытае апавяданне.

**Настаўнік.** Пра раннюю ці познюю восень гэты тэкст?(*раннюю*)

Якую б іншую назву можна было прыдумаць гэтаму твору? (*ранняя восень,птушкі ўвосень*)

***Слоўнікавая работа .***

**Настаўнік.** Як вы разумееце слова “самотны”? (*сумны*)

У тэксце сустракаецца назва невялікай птушкі атрада верб’іных, з доўгім і вузкім хвастом – гэта пліска.

***Чытанне і аналіз твора вучнямі.***

Вучні чытаюць апавяданне па ланцужку.

**Настаўнік** .Як мянялася надвр’е ўвосень?Знайдзіце адказ у тэксце.

Прачытайце прыказку. Як вы яе разумееце?(*у верасні сініца ў госці восень запрашае*)

Якія птушкі адлятаюць у вырай першыя? (*стрыжы і ластаўкі*)

Калі адлятаюць у вырай жураўлі? (*у канцы верасня*)

**V.** **Фізкультхвілінка**

**Настаўнік.** Качаня - кра,кра(памахаць рукамі) і кацяня – мяў,мяў(прысесці)

Паміж сабою як радня( устаць, абняцца ў парах)

Усюды разам, удваіх,

не разальеш вадою іх ( у пары, трымаючыся за рукі, выконваюць аднолькавыя дзеянні, напрыклад, падскокі, прысяданні і др.)

Каля шпакоўні-хаткі

Лятаюць птушаняткі(бег на месцы)

Адно, два, тры, чатыры,

ляцяць, рыхтуюцца ў вырай.(узмахі рукамі)

**VI. вывучэнне новага матэрыялу (працяг).**

**3. Знаёмства з вершам Якуба Коласа “Адлёт жураўлёў”**

**Настаўнік.** А зараз мы пазнаёмімся з вершам народнага пісьменніка Беларусі (паказаць партрэт) Якуба Коласа. Ён дазнаўся, як адлятаюць птушкі ў вырай, і вырашыў расказаць пра гэта ў сваім вершы.

**Настаўнік.** Зараз я прачытаю верш “Адлёт жураўлёў”, а вы ўважліва паслухайце.Але спачатку звярну вашу ўвагу на незнаёмыя словы: вырай – цёплы край, куды адлятаюць птушкі; мкнуцца – хутка рухацца; клін – форма палёту чарады некаторых відаў птушак у небе.

***Чытанне верша настаўнікам, праверка першаснага ўспрымання.***

**Настаўнік.**Які настрой у вас выклікаў верш?(*сумны*)

Як трэба чытаць гэты верш хутка ці павольна? (*павольна*)

Весела ці сумна?(*сумна*)

***Чытанне і аналіз верша вучнямі.***

Вучні чытаюць верш спачатку сам сабе, пасля хорам.

**Настаўнік**. Прачытайце як адлятаюць жураўлі ў вырай.

Пра якія змены ў прыродзе восенню гаворыцца ў вершы?(*усё заціхае*)

**Настаўнік**. Зараз паспрабуем чытаць верш такім чынам:чытаеце ланцужком, адзін радок ціха, другі – громка. Цяпер наадварот.

**VII. падвядзенне вынікаў.**

**Настаўнік**. Калі вы былі ўважлівыя на ўроку, то лёгка супаставіце сказы (на дошцы ў дзвюх слупках у разнабой аркушы паперы з надпісамі (дадатак 1))

|  |  |
| --- | --- |
| Уладзімір Ягоўдзік | “Восень на парозе” |
| Невялікая птушка атрада верб’іных, з доўгім і вузкім хвастом | Пліска |
| Першыя ў вырай адлятаюць | Стрыжы і ластаўкі |
| У канцы верасня ў вырай адлятаюць | Жураўлі |
| Форма палёту чарады некаторых відаў птушак у небе называецца | Клін |
| Якуб Колас | **“**Адлёт жураўлёў**”** |

**VIII. Рэфлексія.**

**Настаўнік**. Зараз я раздам вам па два малюнкі (дадатак 2). На адным – вясёлы смайлік,на другім – сумны. Выберыце і падыміце малюнак, які адпавядае вашаму настрою і працы на ўроку: вясёлы – вам спадабаўся ўрок і ўсё было зразумела, сумны – урок не спадабаўся ,не ўсё было зразумела.

**IX. Дамашняе заданне.**

Вывучыць верш Якуба Коласа “Адлёт жураўлёў” на памяць.

ДАДАТАК 1

|  |  |
| --- | --- |
| Уладзімір Ягоўдзік | “Восень на парозе” |
| Невялікая птушка атрада верб’іных, з доўгім і вузкім хвастом | Пліска |
| Першыя ў вырай адлятаюць | Стрыжы і ластаўкі |
| У канцы верасня ў вырай адлятаюць | Жураўлі |
| Форма палёту чарады некаторых відаў птушак у небе называецца | Клін |
| Якуб Колас | **“**Адлёт жураўлёў**”** |

ДАДАТАК 2



